stanford-oval/wikipedia huggingface dataset:
Tissafernes

Tissaphernes kreikkalaisessa kolikossa.
Tissafernes, myös Tissaphernes (kuoli 395 eaa., pers. ‏Cithrafarna‎) oli persialainen sotilas ja satraappi. Hänen isänsä oli Hydarnes.
Peloponnesolaissodan aikana vuonna 413 eaa. Tissafernes oli Lyydian ja Kaarian satraappi eli maaherra. Hän oli myös Persian Vähän-Aasian armeijan komentaja. Persian kuningas Dareios II määräsi Tissaferneen keräämään veroja Joonian kreikkalaiskaupungeilta joita Persia piti ominaan, mutta jotka olivat itsenäisiä. Tissafernes liittoutui Spartan kanssa Ateenaa vastaan ja valtasi suuren osan Jooniasta. Ateenalaisen Alkibiadeksen ansiosta Tissafernes ei kuitenkaan auttaa Spartaa niin paljon että tämä olisi päässyt sodassa niskan päälle. Tissaferneen oli myös huomioitava satraappikumppaninsa Farnabazos, joka hallitsi Hellespontoksen Fryygiaa.
Kun Dareios II päätti vuonna 408 eaa. auttaa Spartaa voittamaan sodan, lähetti hän poikansa Kyyroksen Vähän-Aasian käskynhaltijaksi. Tissafernes sai tyytyä Kaarian maakuntaan. Kun Ateena lopulta kukistui vuonna 404 eaa. yritti Tissafernes saada Joonian kaupungit omaan valtaansa. Hän valtasi Miletoksen, mutta Kyyros hyökkäsi häntä vastaan. Kyyros alkoi koota suurta armeijaa, joka koostui myös kreikkalaisista palkkasotilaista, jolla hän väitti aikovansa hyökätä Tissaferneen kimppuun. Todellisuudessa Kyyros aikoi käyttää armeijaansa veljeään Artakserkses II:a vastaan, joka äskettäin oli seurannut isäänsä Dareios II:a valtaistuimella. Tissafernes ehti kuitenkin varoittaa Artakserksestä, ja hän osallistui myös Kunaksen taisteluun, jossa Kyyros kaatui. Tissafernes yritti myös tuhota kreikkalaiset palkkasotilaat, jotka kuitenkin pääsivät pakenemaan ja palaamaan Kreikkaan.
Artakserkses lähetti Tissaferneen takaisin Vähään-Aasiaan Lyydian ja Kaarian maaherraksi. Hän hyökkäsi Joonian kaupunkeihin, koska ne olivat auttaneet Kyyrosta. Tämä vuorostaan johti sotaan Spartaa vastaan vuonna 399 eaa. Agesilaos II:n johtmat spartalaiset kukistivat Tissaferneen vuonna 395 eaa. Sardiin lähellä. Kuninkaan äiti Parysatis ei koskaan antanut anteeksi sitä, että Tissafernes oli osallinen hänen suosikkipoikansa kuolemaan, ja hänen sekä  Farnabazoksen ja vaikutusvaltaisen Tithrausteen painostuksesta Artakserkses määräsi Tissaferneen teloitettavaksi.
Aiheesta muualla

Kuvia tai muita tiedostoja aiheesta Tissafernes Wikimedia Commonsissa
Toivo Koivisto

Sulo Toivo Koivisto (6. heinäkuuta 1884 Leivonmäki – 18. marraskuuta 1961) oli suomalainen Venäjän Kaukoidän ja Suomen Lapin kulta-alueilla vaikuttanut kaivosinsinööri.
Toivo Koiviston vanhemmat olivat kansakoulunopettaja Kaarlo Likander ja Ida Maria Nordlund. Hän pääsi ylioppilaaksi Jyväskylän lyseosta 1902 ja opiskeli sitten vuoritekniikkaa yliopistossa ja Polyteknillisessä opistossa Helsingissä sekä Venäjällä. Koivisto suoritti vuoriopistotutkinnon Venäjällä 1913. Seiväshyppääjä ja jääkäriluutnantti Yrjö Koivisto oli hänen veljensä.
Koivisto muutti Suomesta Amurinmaalle vuonna 1908 ja hän toimi vuoteen 1924 saakka Itä-Siperiassa kultateollisuuden harjoittajana muun muassa Nikanskin kultakaivosyhtiön johtajana Amurilla ja hän omisti neljä kultakaivosta Nikolajevskin kaupungin ympäristössä. Hänellä oli omia kullankaivuualueita vuodesta 1916 lähtien mutta hän oli aluksi muiden kultayhtiöitten ja kullan etsintäretkikuntien palveluksessa. Koivisto toimi englantilais-venäläisen kultakaivosyhtiön johtajana ja oli myös "dragöörinä" eli koneellisessa kullanhuuhdonnassa käytetyn ruoppaajan (venäjäksi draga) ohjaajana. Venäjän sisällissodan aikana Koivisto järjesti 60 kilometrin päässä Nikolajevskin kaupungista sijainneen kultakaivosalueensa puolustuksen. Koivisto palasi loppuvuodesta 1923 Suomeen. Vuonna 1924 hän solmi neuvostohallituksen kanssa kuusivuotisen konsessiosopimuksen Nikolajevskin alueella sijainneiden valtion kullanhuuhtimoiden käytöstä korvausta vastaan. Koivisto oli vuonna 1924 perustetun Oy Lapin Kulta-yhtiön osakkaana ja toimi yhtiön kullanhuuhdontatöiden johtajana. Yhtiö teki kuitenkin muutaman vuoden toiminnan jälkeen syksyllä 1927 konkurssin. Vuonna 1929 Koivisto perusti Viipuriin kaivos-, tie- ja vesirakennustöitä suorittaneen Yleinen Teknillinen Toimisto, T. Koivisto-nimisen yrityksen. Vuonna 1945 Koivisto oli valantehneenä kielenkääntäjänä Jyväskylässä. Hän kirjoitti muistelmateoksen 'Seikkailuja villissä idässä vaiheistaan Amurinmaalla ja Venäjän Kauko-Idässä vaikuttaneen Fridolf Höökin elämäkertateoksen.
Toivo Koivisto oli naimisissa vuodesta 1929  Hilja Saarenheimon (entinen Koponen) kanssa.
Teoksia

Seikkailuja villissä idässä. Gummerus 1929
Suomalaista sisua villissä idässä: Fridolf Höökin, suomalaisen valaanpyytäjän ja suuryrittäjän, merkilliset elämänvaiheet Itä-Aasiassa ja pohjoisilla merillä. Gummerus 1947
Aiheesta muualla

Lapin kultaa ja lappalaisia, Suomen Kuvalehti, 18.10.1924, nro 42, s. 9, Kansalliskirjaston digitaaliset aineistot
Ruotsissa kaikki moottoriajoneuvoista kertyvät verot maanteiden hyväksi (insinööri T. Koiviston haastattelu), Karjala, 05.07.1929, nro 177, s. 3, Kansalliskirjaston digitaaliset aineistot
Toivo Koiviston Karjala-lehdessä vuonna 1939 ilmestyneitä muistelmia:
Kokemuksia villistä idästä. Ottopoikani, Karjala, 29.01.1939, nro 27, s. 19, Kansalliskirjaston digitaaliset aineistot
Muistelmia villistä idästä. Saahhar, Karjala, 19.02.1939, nro 48, s. 19, Kansalliskirjaston digitaaliset aineistot
Muistelmia villistä idästä. Irbo, Karjala, 19.03.1939, nro 76, s. 21, Kansalliskirjaston digitaaliset aineistot
Muistelmia villistä idästä. Koiravaljakot, Karjala, 25.03.1939, nro 82, s. 21, Kansalliskirjaston digitaaliset aineistot
Muistelmia villistä idästä. Valkoiset hevoset, Karjala, 02.04.1939, nro 89, s. 21, Kansalliskirjaston digitaaliset aineistot
Muistelmia villistä idästä. Amurin troikka, Karjala, 16.04.1939, nro 101, s. 21, Kansalliskirjaston digitaaliset aineistot
Muistelmia villistä idästä. Talvikeli, Karjala, 30.04.1939, nro 115, s. 21, Kansalliskirjaston digitaaliset aineistot
Urheilumuistelmia villistä idästä, Karjala, 14.05.1939, nro 128, s. 20, Kansalliskirjaston digitaaliset aineistot
Muistelmia villistä idästä. Kokotun, Karjala, 28.05.1939, nro 141, s. 19, Kansalliskirjaston digitaaliset aineistot
Muistelmia villistä idästä. Kultakattila, Karjala, 04.06.1939, nro 147, s. 19, Kansalliskirjaston digitaaliset aineistot
Muistelmia villistä idästä. Peuroista ja poroista, Karjala, 11.06.1939, nro 154, s. 15, Kansalliskirjaston digitaaliset aineistot
Muistelmia villistä idästä. Kotihevoset, Karjala, 18.06.1939, nro 161, s. 19, Kansalliskirjaston digitaaliset aineistot
Muistelmia villistä idästä. Vaska ja Poika, Karjala, 23.06.1939, nro 166, s. 19, Kansalliskirjaston digitaaliset aineistot
Muistelmia villistä idästä Tunguuseista I. Tunguusien uskonto ja perhe-elämä, Karjala, 02.07.1939, nro 173, s. 19, Kansalliskirjaston digitaaliset aineistot
Muistelmia villistä idästä II. Tunguusien vaatetus, asunnot ja ravinto, Karjala, 09.07.1939, nro 180, s. 17, Kansalliskirjaston digitaaliset aineistot
Muistelmia villistä idästä III. Tunguusien poronhoito, kalastus ja hylkeenpyynti, Karjala, 23.07.1939, nro 194, s. 15, Kansalliskirjaston digitaaliset aineistot
Muistelmia villistä idästä IV. Tunguusien metsästyksestä ja koirista, Karjala, 06.08.1939, nro 208, s. 17, Kansalliskirjaston digitaaliset aineistot
Muistelmia villistä idästä. Legenda arolta, Karjala, 13.08.1939, nro 215, s. 17, Kansalliskirjaston digitaaliset aineistot
Muistelmia villistä idästä. Uhkapeliä, Karjala, 27.08.1939, nro 229, s. 19, Kansalliskirjaston digitaaliset aineistot
Priiskaatelit, Siperian jätkät I, Karjala, 08.10.1939, nro 271, s. 13, Kansalliskirjaston digitaaliset aineistot
Priiskaatelit, Siperian jätkät II, Karjala, 29.10.1939, nro 292, s. 13, Kansalliskirjaston digitaaliset aineistot
Muistelmia villistä idästä. Hunhuusit, Karjala, 10.12.1939, nro 334, s. 9, Kansalliskirjaston digitaaliset aineistot
Tsukuba Circuit

| Tsukuba Circuit |
| --- | --- |

Sijainti:  Tsukuba, Ibaraki, Japani
Koordinaatit:  36°09′6″N, 139°55′17″E
Radan pituus:  2,070 km
Mutkia:  14
Rataennätys:  0.51,875
Tsukuba Circuit ilmasta nähtynä vuonna 1990.
Tsukuba Circuit on japanilainen moottorirata, joka sijaitsee Tsukubassa, noin 55 kilometriä Tokiosta pohjoiseen. Sen pituus on 2,070 kilometriä, pisin suora on 437 metriä ja varikkopilttuita siellä on 32 kappaletta. Katsomopaikkoja on yhteensä 8 500 ihmiselle.
Rata esiintyy muutamissa ajopeleissä, kuten esimerkiksi Gran Turismo 4:ssä.
The Cranberriesin diskografia

| 0 | 1 | 2 |
| --- | --- | --- |
 The Cranberries Pariisissa vuonna 2010.
Julkaisut
| ↙Studioalbumit | 8 |  |
| ↙Livealbumit | 3 |  |
| ↙Kokoelmat | 3 |  |
| ↙Singlet | 25 |  |
| ↙Videot | 3 |  |
Tämä on irlantilaisen yhtyeen The Cranberriesin diskografia.
Studioalbumit

Everybody Else Is Doing It, So Why Can’t We? (huhtikuu 1993) Britannia 1., Yhdysvallat 18. (maailmanlaajuisesti 7 600 000)
No Need to Argue (syyskuu 1994) Britannia 2., Yhdysvallat 6. (maailmanlaajuisesti 16 700 000)
To the Faithful Departed (huhtikuu 1996) Britannia 2., Yhdysvallat 4. (maailmanlaajuisesti 6 200 000)
Bury the Hatchet (huhtikuu 1999) Britannia 7., Yhdysvallat 13. (maailmanlaajuisesti 3 300 000)
Wake Up and Smell the Coffee (lokakuu 2001) Britannia 61., Yhdysvallat 46. (maailmanlaajuisesti 1 300 000)
Eri yhdistelmät ja rajoitetut painokset yhteensä noin 1 800 000
Roses (2012)
Something Else (2017)
In the End (2019)
Live

Doors and Windows (1995) (multimedialevy)
In Concert at the BBC (1994) – rajoitettu Ison-Britannian julkaisu
In Concert: New Rock 94–44, levy 2 (1994)
Bualadh Bos – The Cranberries Live (2009)
Live 2010 (2011)
London 2012: Live at The Hammersmith Apollo (2013)
Kokoelmat

Bury the Hatchet - The Complete Sessions (2000) – 26 kappaleen julkaisu
Stars – The Best of 1992–2002 (syyskuu 2002) – Britannia 20.
Treasure Box – The Complete Sessions 1992–1999 neljä remasteroitua albumia
Singlet

| Julkaisuvuosi | Julkaisuvuosi | Kappale | Albumi |
| --- | --- | --- | --- |
| 1990 | 1990 | ”Nothing Left At All” | Nothing Left at All EP |
| 1991 | 1991 | ”Uncertain” | Uncertain EP |
| syyskuu | 1992 | ”Dreams” | Everybody Else Is Doing It, So Why Can't We? |
| helmikuu | 1993 | ”Linger” | Everybody Else Is Doing It, So Why Can't We? |
| tammikuu | 1994 | ”Linger” (Re-Issue) | Everybody Else Is Doing It, So Why Can't We? |
| huhtikuu | 1994 | ”Dreams” (Re-Issue) | Everybody Else Is Doing It, So Why Can't We? |
| syyskuu | 1994 | ”Zombie” | No Need To Argue |
| marraskuu | 1994 | ”Ode To My Family” | No Need To Argue |
| helmikuu | 1995 | ”I Can’t Be With You” | No Need To Argue |
| heinäkuu | 1995 | ”Ridiculous Thoughts” | No Need To Argue |
| huhtikuu | 1996 | ”Salvation” | To the Faithful Departed |
| heinäkuu | 1996 | ”Free to Decide” | To the Faithful Departed |
| lokakuu | 1996 | ”When You’re Gone” | To the Faithful Departed |
| 1997 | 1997 | ”Hollywood” | To the Faithful Departed |
| marraskuu | 1999 | ”Promises” | Bury The Hatchet |
| kesäkuu | 1999 | ”Animal Instinct” | Bury The Hatchet |
| elokuu | 1999 | ”Just My Imagination” | Bury The Hatchet |
| marraskuu | 2000 | ”You And Me” | Bury The Hatchet |
| syyskuu | 2001 | ”Analyse” | Wake Up and Smell the Coffee |
| tammikuu | 2002 | ”Time Is Ticking Out” | Wake Up and Smell the Coffee |
| marraskuu | 2002 | ”This Is the Day” | Wake Up and Smell the Coffee |
| lokakuu | 2002 | ”Stars” | Stars – The Best of 1992–2002 |
| marraskuu | 2011 | ”Tomorrow” | Roses |
| 2012 | 2012 | ”Raining in My Heart” | Roses |
| 2012 | 2012 | ”Waiting in Walthamstow” | Roses |
Dvd-levyt ja videot

The Cranberries Live (1994, VHS, LaserDisc, DVD)
Doors and Windows (1995. Rainbow CD-ROM)
Beneath The Skin – Live in Paris (2001, VHS, DVD)
Beneath The Skin – Live in Paris - 2 (2002, DVD)
Stars – The Best of 1992–2002 (2002, DVD)
20th Century Masters Collection: The Cranberries (2005, DVD)
Gold Collection: The Videos (2007, DVD)
Aiheesta muualla

Virallinen kotisivu
Toimitusinsinööri

Toimitusinsinööri on kiinteistötoimituksen (maanmittaustoimituksen) suorittamisesta vastaava kunnan tai valtion virkamies, joka tekee kiinteistötoimituksia joko yksin tai yhdessä uskottujen miesten kanssa.
Toimitusinsinöörin tulee olla Maanmittauslaitokseen tai kuntaan virkasuhteessa oleva maanmittausalan diplomi-insinööri, insinööri (amk) tai maanmittausteknikko. Diplomi-insinööri, maanmittausinsinööri (AMK) ja maanmittausteknikko voivat tehdä kaikki mahdolliset kiinteistötoimitukset.
Aiheesta muualla

Opiskele maanmittausalaa Maanmittauslaitos. Viitattu 13.9.2020.
Tomaattipyre

Tomaattipyre on tuote, joka on valmistettu tomaatista soseuttamalla ja tiivistämällä. Se sisältää tomaatin lisäksi vain suolaa. Sitä käytetään ruoanlaitossa, jolloin se sopii myös  pitkän kypsennysajan vaativiin ruokiin. Sitä käytetään bolognesekastikkeisiin, pasta- ja pataruokiin ja piirakoiden täytteisiin. Joskus tomaattipyree tuplakonsentroidaan.
Toimittajat ilman rajoja

Toimittajat ilman rajoja (ransk. Reporters sans frontières, engl. Reporters Without Borders, esp. Reporteros Sin Fronteras) on Pariisissa päämajaansa pitävä, vuonna 1985 perustettu kansainvälinen järjestö, joka tutkii ja pyrkii laajentamaan lehdistönvapautta. Järjestö on kooltaan pieni, eikä siinä ole julkisuudessa näkyviä jäseniä, mutta se on silti saanut osakseen kansainvälistä arvostusta. Esimerkiksi Euroopan parlamentti on palkinnut järjestön työn sananvapauden hyväksi Saharov-palkinnolla (2005).
Toimittajat ilman rajoja: 2022 Maailman lehdistönvapauden indeksi



  Erittäin vakava tilanne
  Vaikea tilanne
  Huomattavia ongelmia


  Tyydyttävä tilanne
  Hyvä tilanne
  Ei luokiteltu/ Ei dataa
Järjestö julkaisee vuosittain listaa maailman valtioista lehdistönvapauden mukaan. Vuonna 2024 Suomi oli listalla viides lehdistönvapausindeksissä.
Järjestö saa merkittävän osan varoistaan länsimailta, mistä syystä sitä on syytetty puolueellisuudesta. Varoista 11 prosenttia tulee Ranskalta, 15 prosenttia Euroopan komissiolta ja 1,3 prosenttia Center for Free Cuba -nimiseltä järjestöltä. Osa varoista on peräisin Yhdysvaltain kongressin rahoittamalta National Endowment for Democracy -järjestöltä.
Suomeen perustettiin järjestön alaosasto keväällä 2013. Järjestö järjestää seminaareja ja keskustelutilaisuuksia toimittajia ja sananvapautta koskevista aiheista.
Järjestön Suomen-osaston puheenjohtaja Ilkka Nousiainen erosi joulukuussa 2017, sen jälkeen kun ilmeni, että hänellä ja järjestön hallituksella on erilainen näkemys Viestikoekeskusta koskevasta Helsingin Sanomien jutusta. Nousiainen piti juttua ylilyöntinä, mutta järjestön hallitus katsoi, että sen tehtävä on puolustaa sananvapautta ja se tukee jutun tehneitä toimittaja.
Järjestön Suomen osaston uudeksi puheenjohtajaksi valittiin helmikuussa 2024 Kaius Niemi.
Aiheesta muualla

Wikimedia Commonsissa on kuvia tai muita tiedostoja aiheesta .
www.rsf.org Toimittajat ilman rajoja -järjestön kotisivu
Toimittajat ilman rajoja -järjestön Suomen osaston kotisivu
The Creation

| The Creation> Tiedot |
| --- | --- |
Toiminnassa:  1966–1968, 1985-
Tyylilaji:  garage rock voimapop psykedeelinen rock rhythm and blues freakbeat
Kotipaikka:   Yhdistynyt kuningaskunta
Laulukieli:  englanti
Jäsenet:  Eddie Phillips Simon Tourle Kevin Mann Tony Barber
Entiset jäsenet:  Kenny Pickett  Jack Jones Bob Garner Doug Sandom Ronnie Wood Kim Gardner Mick Thompson David O'Brien John Dalton Mick Avory
Levy-yhtiö:  Planet Records   Polydor Records   Mercury Records  
Aiheesta muualla
Kotisivut
Infobox OKNimi-testi OK: 
The Creation on englantilainen rock-yhtye, joka perustettiin vuonna 1966. Alkuperäisjäsenet olivat: Kenny Pickett (laulu), Eddie Phillips (kitara), Jack Jones (rummut) ja Bob Garner (basso). Heidän tunnetuin kappaleensa on ”Painter Man”, jonka myöhemmin levytti myös Boney M. -discoyhtye. Yhtye hajosi 60-luvun lopulla, mutta palasi takaisin 80-luvun puolivälissä.
Jäsenet > Alkuperäiset

Kenny Pickett (kuoli 10. tammikuuta 1997) - laulu
Eddie Phillips - soolokitara
Jack Jones - rummut
Bob Garner - basso
Jäsenet > Myöhemmät

Kim Gardner - basso, 1967/68
Ron Wood - kitara, 1968
John Dalton - basso, 1980-luvun puolivälissä
Mick Avory - rummut, 1980-luvun puolivälissä
Simon Tourle - laulu, 2000-luvun alusta nykypäivään
Tony Barber - basso, 2000-luvun alusta nykypäivään
Kevin Mann - rummut, 2000-luvun alusta nykypäivään
Diskografia > Studioalbumit

1967 - We Are Paintermen
1996 - Power Surge
Diskografia > Kokoelmat ja livealbumit

1968 - The Best of The Creation
1973 - Creation 66-67
1975 - The Creation
1982 - The Mark Four/The Creation
1982 - How Does it Feel to Feel? (
1984 - Recreation
1985 - Live at the Beat Scene Club
1993 - Lay the Ghost
1994 - Painter Man
1998 - Our Music Is Red - With Purple Flashes
1998 - Complete Collection, Vol. 1: Making Time
1998 - Complete Collection, Vol. 2: Biff Bang Pow
2004 - Psychedelic Rose: The Great Lost Creation Album
2007 - The Singles Collection
Diskografia > DVD

2004 - Red with Purple Flashes: The Creation Live
Diskografia > Singlet

"Making Time" / "Try and Stop Me" (1966)
"Painter Man" / " Biff Bang Pow" (1966)
"Cool Jerk" / "Life Is Just Beginning" (1967)
"If I Stay Too Long" / "Nightmares" (1967)
"Life is Just Beginning" / "Through My Eyes" (1967)
"How Does it Feel to Feel" / "Tom Tom" (1968)
"Midway Down" / "The Girls are Naked" (1968)
"Bony Moronie" / "Mercy, Mercy, Mercy" (1968)
"For All that I Am" b/w "Uncle Bert" (1968)
"A Spirit called Love" / "Making Time" (1987)
"Creation" / "Shock Horror" (1994)
"Red With Purple Flashes" (2008)
Tonttu Toljanterin joulumieli

| Tonttu Toljanterin joulumieli |
| --- | --- |
 DVD-julkaisun kansikuva 16. lokakuuta 2013.
Ohjaaja:  Olli Mononen   Kunto Ojansivu (henkilöohjaus)
Käsikirjoittaja:  Annukka Kiuru
Tuottaja:  Jarmo Oksa
Säveltäjä:  Teatteri Eurooppa Neljä
Kuvaaja:  Ari Koski
Lavastaja:  Hannu Koiranen
Koreografi:  Markku Lyytinen   Jouni Anttila
Pääosat:  Kunto Ojansivu   Jukka Pääkkönen   Satu Säävälä   Kirsi Laamanen
Valmistustiedot
Valmistusmaa:  Suomi
Tuotantoyhtiö:  Yle TV2
Ensi-ilta:  25.12.2003
Kesto:  1h 5min.
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Tonttu Toljanterin joulumieli on Yle TV2:n tuottama suomalainen Tonttu Toljanterin joulukalenteriin perustuva elokuva, joka esitettiin ensimmäisen kerran 25.12.2003. Elokuva on esitetty Yle Tv2:ssa muutamia kertoja 23.12.2006, 25.12.2008 ja 25.12.2015. Ohjelman nimikkohenkilöä Tonttu Toljanteria näyttelee Kunto Ojansivu.
Juoni

Joulu lähestyy kovaa kyytiä. Alituinen kiire saa Joulupukin haaveilemaan eläkepäivistä ja suunnittelemaan Toljanterista työnsä jatkajaa. Pukin puheet ovat tietysti leikkiä, mutta sitä Kyyjärven osaston partiotonttu Korvanen ei tiedä. Korvanen tahtoisi itse joulupukiksi ja siksi Toljanteri on saatava näyttämään Joulupukin silmissä kelvottomalta. Keksimällä valheita Toljanterista Korvanen käännyttää apulaisekseen rivakan 
tyttötonttu Salamanterin. Salamanteri pestautuu pojaksi pukeutuneena Toljanterin apulaiseksi ja sekoittaa parhaansa mukaan Toljanterin asioita.
Näyttelijät

| 0 | 1 | 2 |
| --- | --- | --- |
|  Kunto Ojansivu  | … |  Tonttu Toljanteri   |
|  Jukka Pääkkönen  | … |  Joulupukki   |
|  Satu Säävälä  | … |  Joulumuori    |
|  Kirsi Laamanen  | … |  Lääkäri Lettu    |
|  Erkki Teittinen  | … |  Viänänen    |
|  Anne Syysmaa  | … |  Salamanteri   |
|  Joni Leponiemi  | … |  Korvanen   |
|  Harri Tavinen  | … |  Iivari   |
|  Jiri Halttunen  | … |  Velli   |
|  Jussi Rekonen  | … |  Sähkömiestonttu    |
|  Timo Väätänen  | … |  Kitaristitonttu   |
Elokuva julkaistiin DVD:llä 16. lokakuuta 2013.
Toivo Loukola

| Toivo Loukola |
| --- | --- |
 Toivo Loukola katkaisee maalinauhan 1928 olympiakisoissa
Henkilötiedot
Syntynyt: 2. lokakuuta 1902 Kortesjärvi
Kuollut: 10. tammikuuta 1984 (81 vuotta) Helsinki
Kansalaisuus:  Suomi
Uran tiedot
Laji:  3000m estejuoksu
| Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Mitalit> Maa:   Suomi.Miesten yleisurheilu. Olympialaiset  | Maa:   Suomi> Miesten yleisurheilu. |
| --- | --- | --- | --- |
|  Kultaa | Amsterdam 1928 | 3 000 m esteet |  |
Toivo Aarne Loukola (2. lokakuuta 1902 Kortesjärvi – 10. tammikuuta 1984 Helsinki) oli suomalainen juoksija ja 3 000 metrin estejuoksun olympiavoittaja.
Loukola aloitti urheilu-uransa korkeushyppääjänä, mutta vaihtoi lajia muutettuaan Helsinkiin. Pieni, kalpea ja laiha Loukola vapautettiin vuonna 1923 asepalveluksesta. Seuratasolla Loukola edusti Helsingin Poliisi-Voimailijoita.
Vuonna 1928 Loukola juoksi kuukautta ennen kisoja olympiakarsinnoissa uuden 3 000 metrin esteiden epävirallisen maailmanennätyksen 9.25,2. Amsterdamin olympialaisissa hän selvitti tiensä estekisan finaaliin helposti ja oli 10 000 metrin juoksussa seitsemäs (aika 31.39,0). 4. elokuuta juostussa loppukilpailussa häntä vastassa olivat maanmiehet ja erilaisten vaivojen vaivaamat Paavo Nurmi ja Ville Ritola, jotka olivat edellisenä päivänä juosseet 5 000 metriä. Ritola antautui aikaisessa vaiheessa kärkivauhdista ja 2 000 metrin kohdalla Loukola hyökkäsi Nurmen kompuroidessa esteellä ja kehitti 30 metrin etumatkan, joka kesti loppuun asti. Loukola voitti kilpailun uudella maailmanennätysajalla 9.21,8 lähes kymmenen sekuntia edellä Nurmea. Ritola keskeytti toiseksi viimeisellä kierroksella. Ove Andersen täydensi kuitenkin Suomen kolmoisvoiton Nurmen ja Ritolan uran viimeisessä olympiajuoksussa.
Vuonna 1929 Loukola juoksi maailman kärkiajan 10 000 metrillä: 31.12,9. Tätä nopeammin olivat juosseet vain Nurmi ja Ritola. Esteissä hän juoksi alikorkuisilla aidoilla Aalborgissa 9.17,5. Vuosina 1936 ja 1948 hän osallistui vielä maratonin olympiakarsintoihin.
Ammatikseen Loukola toimi Helsingin poliisilaitoksen passiosastolla.
Ennätykset

1 500 m: 3.58,2
5 000 m: 14.48,1 (1930)
10 000 m: 31.12,9 (1929)
3 000 m estejuoksu: 9.21,8 (1928)
Aiheesta muualla

Sulo Kolkka : Toivo Loukola sai sotaväessä keuhkotautituomion, Urheilija : suomalaisten loistojulkaisu, 01.01.1930, nro 5, s. 12, Kansalliskirjaston digitaaliset aineistot
Miesten estejuoksun olympiavoittajat
Tka8

| Tka8 |
| --- | --- |
 Tka8 nro 580 Humppilassa.
Perustiedot
Tyyppi:  ratakuorma-auto
Liikennöitsijä:  VR Track
Valmistaja:  Valmet
Lukumäärä:  25
Valmistusvuodet:  1978–1983 (tuolloin Tve4-sarjaan)
Peruskorjattu:  2000–2003 (muutos Tka8-sarjaan)
Numerointi:  561–585
Lempinimi:  Teka-Kasi
Tekniset tiedot
Huippunopeus:  80 km/h
Paino:  34 t
Pituus:  9 300 mm
Leveys:  3 100 mm
Korkeus:  4 100 mm
Pyörästö:  B
Suurin akselipaino:  17 t
Pyörän halkaisija:  960 mm
Vaihteisto:  mekaaninen, Clark C8612-8420
Moottori:  Scania Ds 14 02 A 04 -dieselmoottori
Moottorin teho:  213 kW
 Tka8 nro 564 Tuirassa.
Tka8 on VR:n käyttämä ratatyökoneiden kalustosarjatunnus. Tka8-sarjan ratakuorma-autot on valmistanut Valmet, ja alun perin ne kuuluivat pienveturisarjaan Tve4. Muutostyöt tehtiin 25 veturille VR:n Pieksämäen ja Kuopion konepajoilla vuosina 2000–2003. Tka8-sarjan ratakuorma-autot on tarkoitettu raskaaseen ratatyöhön sekä työjunien vetoon. Kaikki Tka8-sarjan yksiköt on varustettu myös nosturilla sekä kulunvalvonnan veturilaitteilla.
Aiheesta muualla

Kuvia tai muita tiedostoja aiheesta Tka8 Wikimedia Commonsissa
Suomalaiset veturit ja junayksiköt
Ti’inik

| Ti’inik |
| --- | --- |
 Ti’inik
 Koordinaatit: 32°31′11″N, 35°13′16″E 
Valtio:  Palestiina
Kuvernoraatti:  Jenin
Väkiluku (2016):  1 243
Infobox OKVirheellinen NIMI-arvo: 
Ti’inik on kylä Palestiinan Länsirannalla. Paikka on yhdistetty muinaiseen paikannimeen Taanak, joka esiintyy esimerkiksi Vanhassa testamentissa. Kylän asukasluku oli vuoden 2016 arvion mukaan 1 243.